ZAPISNIK

21. sjednice Vijeća Mjesnog odbora Kupinečki Kraljevec II.
održane 24. travnja 2023.,
s početkom u 20,00 sati
Nazočni članovi Vijeća: Marijan Tatar, Stjepan Tatar, Srećko Ašperger, Ivan Milača i Ivan Maretić.
Ostali nazočni: Srećko Tatar, član Vijeća Gradske četvrti Brezovica.

Zapisnik vodi: Lidija Špišić, stručni referent za rad tijela mjesne samouprave.

Predsjedava: Marijan Tatar, predsjednik Vijeća.
         Predsjednik konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara 21. sjednicu Vijeća. Predlaže da se prije utvrđivanja dnevnog reda usvoji zapisnik 20. sjednice.

         Bez rasprave, jednoglasno (5 “za”), Vijeće prihvaća tekst zapisnika 20. sjednice.

         Predsjednik Vijeća konstatira da su svi članovi primili prijedlog dnevnog reda. Pita ima li drugih prijedloga za dopunu dnevnog reda. 
        Budući da nema drugih prijedloga, daje na glasovanje prijedlog dnevnog reda.
        Vijeće je jednoglasno (5 “za”) usvojilo

dnevni red:

1. Plan komunalnih aktivnosti Gradske četvrti Brezovica u 2023. 
2. Obavijesti, pitanja i prijedlozi

Ad 1)  Plan komunalnih aktivnosti Gradske četvrti Brezovica u 2023. 
        Predsjednik Vijeća, Marijan Tatar iznosi nezadovoljstvo na dinamiku realizacije Plana komunalnih aktivnosti te navodi da Zrinjevac osim što kasni s radovima, ne izvede sve stavke ugovornih troškovnika. Otvara raspravu.

       Član Vijeća, Srećko Ašperger pita što je sa postavljanjem klupa i stolova na zelenoj površini u ulici Ašpergeri.

       Srećko Tatar navodi da je akcija u Planu za 2023.

       Nakon kraće rasprave u kojoj su sudjelovali svi članovi Vijeća, dogovoreno je da se upozori Zrinjevac da vremenski uvjeti sada dozvoljavaju da se završi ravnanje zemlje na zelenoj površini u ulici Matički, između k.br. 23 i 25 te sadnja trave. Također potrebno je još postaviti koš za smeće. Akcija je bila ugovorena 2022.
       U daljoj raspravi Srećko Tatar istaknuo je učestali problem što djelatnici Zrinjevca prilikom košnje javnih zelenih površina oštete posađeno drveće i bilje te se ono osuši. Traži predsjednika Vijeća da  upozori Zrinjevac.
       Potpredsjednik, Ivan Milača informira članove Vijeća da su u ulici Ašpergeri posađena dva jasena.
 Ad 2) Obavijesti, pitanja i prijedlozi
          Član Vijeća, Ivan Maretić upozorava da u ulici Ašpergeri kod k.br. 50 na nogostupu još nije postavljen poklopac šahta te moli predsjednika Vijeća da  uputi požurnicu da se to hitno riješi budući da se radi o sigurnosti pješaka, osobito djece koje navedenim nogostupom idu do obližnje autobusne stanice i igrališta.
        Potpredsjednik Vijeća, Ivan Milača navodi da je putem aplikacije zatražio ponovno postavljanje poklopca šahta.
        Srećko Tatar predlaže da Vijeće Mjesnog odbora Kupinečki Kraljevec II. pošalje upit o realiciji projekta izgradnje nogostupa u ulicama  Matički i Ašpergeri.

           Obzirom da se nitko ne javlja za riječ, predsjednik Vijeća zaključuje 21. sjednicu Vijeća.

            Dovršeno u 20,40 sati.
         Zapisnik vodila:

           Lidija Špišić
         KLASA: 024-08/23-003/855
         URBROJ: 251-13-11-8/005-23-2
         Kupinečki Kraljevec, 24. travnja 2023.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II.
                                                                                                                   Marijan Tatar
